Riiklik metsainventuur: raiemaht kasvas mullu pool miljonit kuupmeetrit
#000003
Eesti metsavarude värsked andmed näitavad, et 2022. aasta raiemaht kasvas eksperdihinnangu alusel aasta varasemalt 10,9 miljonilt kuupmeetrilt 11,4 miljonile kuupmeetrile; riigimetsas püsis see varasemal tasemel.
#000004
Keskkonnaagentuuri neljapäeval avaldatud statistilise metsainventeerimise (SMI) andmete kohaselt on Eestis metsaga kaetud 51,3 protsenti pindalast. Kõige metsarikkamad maakonnad on Hiiumaa, Valgamaa ja Ida-Virumaa, kus metsasus ulatub üle 60 protsendi ning metsavaesemad Tartumaa ja Põlvamaa.
#000005
Raiemaht kasvas 2022. aastal eksperthinnangu alusel 10,9 miljonilt kuupmeetrilt 11,4 miljonile. Raiemaht riigimetsas püsis varasemal tasemel moodustades Eesti kogu raiemahust pea kolmandiku. Eksperthinnang koostatakse RMK tegeliku raie ja erametsa raiedokumentide (metsateatised) ning kaugseire andmete alusel. See tähendab, et võrreldakse konkreetsetele aladele esitatud metsateatiste andmeid satelliidipiltidega, et näha, kas ala on tegelikult ka raiutud.
#000006
SMI hinnang ja eksperthinnang lähevad arvuliselt väga hästi kokku, ütles SMI-d tutvustanud metsastatistika autor Madis Raudsaar.
#000007
Metsa tagavara juurdekasv oli eelmisel aastal kokku 15,6 miljonit tihumeetrit. Metsa tagavara langes 457 miljoni kuupmeetrini, kuid tulevasteks aastateks on Taivo Denksi sõnul näha stabiliseerumise märke. Tagavara vähenemise põhjuseks on raiemaht, raadamised aga ka statistiline viga, ütles Raudsaar.
#000008
Eesti metsast 49 protsenti moodustavad okaspuu- ning 51 protsenti lehtpuumetsad. Keskkonnaagentuuri metsaosakonna juhataja Taivo Denksi sõnul on puuliikide osakaalud jäänud võrreldes varasemate aastatega samaks.
#000009
Viimastel aastatel on tõusutrendis segapuistud ehk nende metsade osakaal, kus kasvab kolm või enam erinevat puuliiki. "Segametsade hulga kasv annab lootust, et metsad on tulevikus tervemad – üheliigilised puistud on vastuvõtlikumad kahjuritele ja haigustele," selgitas Denks. Samuti on suurenenud vanade metsade pindala.
#000010
Aastaga on kasvanud kaitsealuste metsade osakaal ulatudes metsainventuuri andmetel 31 protsendini. Seejuures on enim suurenenud range kaitse all oleva metsamaa osakaal, mis moodustab 18,1 protsenti. Selle näitajaga on Eesti Euroopa riikide seas kolmandal kohal pärast Liechtensteini ja Itaaliat.
#000011
"11 miljonit tihumeetrit aastas on Eestis väga jätkusuutlik raie, sest metsa juurdekasv on palju suurem. 11 miljonile tihumeetrile on üles ehitatud ka kogu Eesti metsa ja puidutööstuse sektor, ja see number täna ei suurene, sest see sektor ei suurene, aga kui see vähenema peaks, siis vähenemise protsendi võrra kaob sektoris ära töökohti ja ettevõtteid," kommenteeris mullust raiemahtu Graanul Investi juhatuse liige Jaano Haidla.
#000012
"See mõjutab eriti tugevalt just maapiirkondi, sest sektor põhineb maapiirkondade töökohtadel. Seda mõju on majanduses näha – metsa ja puidutööstuse sektor on teinud majanduses 24 protsenti vähem realisatsiooni võrreldes eelmise aastaga. Sel aastal tuleb number 11,4 miljonist väiksem, seetõttu on ka sektori majandusaktiivsus kohe väiksem," sõnas Haidla.
#000013
Metsandustegelane Lembit Maamets ütles ERR-ile, et SMI üldnumbritele otsa vaadates on näha, et vastuolud numbrite ja retoorika vahel on püsivad. "Esimene väide: metsamaa pindala on püsinud stabiilsena. Teine väide: metsade kogu puidutagavara langeb jätkuvalt. Kolmas väide: metsade juurdekasv ületab jätkuvalt raiemahtusid. Jääb arusaamatuks, kuidas on see võimalik, kui kõik kolm väidet on tõesed?" arutles Maamets.
#000014
Eraldi küsimus on SMI andmete usaldusväärsuses, ka uues valitsuse koalitsioonileppes on kirjas eesmärk, et metsandusandmete kvaliteet peab paranema, märkis Eenok veel.
#000017
Allan Sims: metsastatistikat koostatakse teaduslikel alustel
#000018
Mart Erik: looduse "ümberkujundamisest" Hiiumaa näitel
#000020
Tarmo Tamm: puude taga on RMK
#000021
Norstat: rahulolematus valitsusega on viimaste aastate kõrgeimal tasemel
#000039
Reede on suvine, nädalavahetus algab vihmaga
#000040
Maailma vanim puitrajatis võib muuta senist arusaama kiviajast
#000042
Ilm püsib olulise sajuta ja suhteliselt soe
#000055